Christian Doxrud avla avgangseksamen ved Sjøkrigsskolens nederste avdeling i 1903, og fikk en sekondløytnantstilling i Marinen i 1904. I 1905-06 var han styrmann på flere skip, før han i perioden 1906-09 var kaptein på flere dampskip i Chile. I 1910 ble han premierløytnant på panserskipet Norge. I folketellinga dette året er han oppført med bolig hos moren i Kronprinsens gate 3 i Kristiania, men med antatt oppholdssted Valparaíso.